Sven Svane

«Sven Svane» er en folkevise av typen middelalderballader. I TSB-katalogen er den typologisert som TSB E 52. Visa finnes også i Danmark (DgF 18) og Sverige (SMB 205). Den kalles også Gåtevisa og den har vært populær i forskjellige varianter over storparten av landet helt opp mot ny tid. Den engelske balladen «Riddles Wisely Expounded» (Child 1) er en tilsvarende type.

Denne sekvensen med gåter og svar er egentlig bare ett avsnitt i en mye lengre vise som kalles Sven Vondved. Visa er trykt i Kjempeviseboka fra 1695.

«Sven Svane» forteller at Sven Vondved sitter og spiller på en gullharpe da mor hans kommer inn og  sier at han heller burde dra ut og slåss med kjemper enn å klimpre på en harpe. Dermed drar han ut og dreper en rekke kjemper før han møter vandringsmannen som utfordrer ham til gåtestrid. Langt om lenge kommer han hjem igjen. Der dreper han femten trollkjerringer og moren sin med det samme. Deretter setter han seg til å spille harpe igjen og finner seg til slutt en kjæreste.

Dette var en av Bokken Lassons favorittviser og hennes versjon er trykt i Den røde store viseboka
Innspillinger
Kirsten Bråten Berg sang den på Norske Ballader: 30 ballader – 0m drap og elskov, skjemt og lengsel blant riddere, jomfruer, kjemper og dyr. Grappa 2009, HCD 7239, ISBN7033662072392.
Helge Borglund sang den på Frem fra Glemselen kap.11.
Trond Granlund sang den på "Sanger jeg lærte av faren min", NorskAmerikaner/Universal, 2010
Ingebjørg Bratland og Odd Nordstoga sang den på plata Heimafrå, 2013.

Teksten
Sven Svane han ga seg på landeveien hender traff han på en vandrende svenn,si kan du disse spørsmål besvare,ja da er ditt liv uten fare.
Hvem kan vel bygge den bredeste bro,hvem kan vel svømme den strideste flod,hvem flyr vel høyere enn tranenog hva er vel hvitere enn svanen.
Jo isen kan bygge den bredeste bro,fisken kan svømme den strideste flod,månen er høyere enn tranen,og sneen er hvitere enn svanen.
Hva står vel vakrest i dypeste dal,hva skinner fagrest i dronningens sal.Hva er vel høyere enn torden,og hva lyder høyest på jorden.
Blomsten står vakrest i dypeste dal,sol skinner fagrest i dronningens sal.Vinden er høyere enn torden,og dommen lyder høyest på jorden.
Fred være med deg du vandringens mann,jordlivets fengsel ei holde deg kan.Bruk du din klokskap på jorden,ja da er din lykke i orden.

Kategori:Norske folkeviser